ಗಡುಸಾದ ವಾತಾವರಣಗಳು : ಸತು/ಸತುವುನಿವಾರಣ ವಿರೋಧಿ (DZR) ಹಿತ್ತಾಳೆಗಳು ಎಂದು ಹೇಳಲಾಗುವ ಲೋಹಗಳನ್ನು ಸಾಧಾರಣ ಹಿತ್ತಾಳೆಯು ಮಾನಕದ ಅಗತ್ಯಕ್ಕೆ ಸೂಕ್ತವಾಗಿರದೆಡೆ ಹಾಗೂ ವಿಪರೀತ ಕಿಲುಬುಗಟ್ಟುವಿಕೆಯ ಅಪಾಯವಿರುವೆಡೆಗಳಲ್ಲಿ ಬಳಸಲಾಗುತ್ತದೆ. ಹೆಚ್ಚಿನ ಮಟ್ಟದ ನೀರಿನ ಉಷ್ಣತೆಯಿರುವೆಡೆ, ಕ್ಲೋರೈಡ್‌ಗಳು ಇರುವೆಡೆ ಅಥವಾ ವ್ಯತ್ಯಾಸಗೊಳ್ಳಬಹುದಾದ ಗುಣಮಟ್ಟದ ನೀರಿನ ಬಳಕೆಯಿರುವ(ಮೆದು ನೀರು) ಅನ್ವಯಗಳಲ್ಲಿ ಇದು ಪ್ರಮುಖ ಪಾತ್ರ ವಹಿಸುತ್ತದೆ. DZR-ಹಿತ್ತಾಳೆಯು ಜಲ ಕುದಿಹಂಡೆ/ಬಾಯ್ಲರ್‌ ವ್ಯವಸ್ಥೆಗಳಲ್ಲಿ ಉತ್ತಮವಾಗಿ ಕಾರ್ಯಾಚರಿಸಬಲ್ಲದು. ಈ ಹಿತ್ತಾಳೆ ಮಿಶ್ರಲೋಹವನ್ನು ದೀರ್ಘಕಾಲದ ಅವಧಿಯಲ್ಲಿ ವಿಫಲಗೊಳ್ಳದಿರುವಂತೆ ಸಮತೋಲಿತ ಸಂಯೋಜನೆಯ ಬಗ್ಗೆ ವಿಶೇಷ ಗಮನ ವಹಿಸಿ ಸೂಕ್ತ ಉತ್ಪಾದನಾ ಉಷ್ಣತೆಗಳು ಹಾಗೂ ಪ್ರಮಿತಿಗಳೊಂದಿಗೆ ಹೆಚ್ಚಿನ ಎಚ್ಚರಿಕೆಯೊಂದಿಗೆ ಉತ್ಪಾದಿಸಬೇಕಿರುತ್ತದೆ. 

ರೋಗಾಣುಹಾರಕ ಲಕ್ಷಣಗಳು : ತಾಮ್ರ ಹಿತ್ತಾಳೆಯಲ್ಲಿನ ತಾಮ್ರವು ಓಲಿಗೋಡೈನಾಮಿಕ್‌ ಪರಿಣಾಮದಿಂದಾಗಿ ಹಿತ್ತಾಳೆಯನ್ನು ರೋಗಾಣುಹಾರಕವನ್ನಾಗಿಸುತ್ತದೆ. ಉದಾಹರಣೆಗೆ, ಹಿತ್ತಾಳೆಯ ಬಾಗಿಲಗುಬುಟುಗಳು ತಮ್ಮಲ್ಲಿರಬಹುದಾದ ಅನೇಕ ಬ್ಯಾಕ್ಟೀರಿಯಾ/ಸೂಕ್ಷ್ಮಜೀವಿಗಳಿಂದ ತಮ್ಮನ್ನು ತಾವು ಎಂಟು ಗಂಟೆಗಳೊಳಗೆ ಮುಕ್ತಗೊಳಿಸಿಕೊಳ್ಳುತ್ತವೆ. ಈ ಪರಿಣಾಮವು ಚಿಕಿತ್ಸಾಲಯಗಳಲ್ಲಿ ಪ್ರಧಾನ ಅಗತ್ಯವಾಗಿದ್ದು ಅನೇಕ ಸಂದರ್ಭಗಳಲ್ಲಿ ಉಪಯುಕ್ತವಾಗಿರುತ್ತದೆ.

ಹಿತ್ತಾಳೆ ಬಾಗಿಲ ಲೋಹದಸಾಮಾನುಗಳು : ಹಿತ್ತಾಳೆ ಲೋಹದಸಾಮಾನನ್ನು ಸಾಧಾರಣವಾಗಿ ಅದು ಹೊಸದಿದ್ದಾಗಲೇ ವಾರ್ನೀಸು ಮಾಡಲಾಗುತ್ತದೆ, ಇದರಿಂದಾಗಿ ಅದು ಹೊರಗಿರುವ ಅನೇಕ ವರ್ಷಗಳ ಕಾಲ (ಹಾಗೂ ಒಳಗಡೆಯಿರುವ ಅನಿರ್ದಿಷ್ಟ ಕಾಲ) ಅದರ ಲೋಹವು ಕಿಲುಬುಗಟ್ಟದಿರುವಂತೆ ತಡೆಯುತ್ತದೆ. ಬಹಳಷ್ಟು ತಯಾರಕರು ಇದಾದ ನಂತರ ವಾರ್ನೀಸನ್ನು ತೆಗೆದುಬಿಡಲು (e.g. ಪೇಂಟ್‌ ತೆಗೆಯುವ ಯಂತ್ರ) ಹಾಗೂ ವಸ್ತುಗಳನ್ನು ನಿಯಮಿತವಾಗಿ ಮೆರುಗುಗೊಳಿಸಿ ಅದನ್ನು ತನ್ನ ಹೊಳೆಯುವ ಗುಣವನ್ನು ಕಾಯ್ದಿಟ್ಟುಕೊಳ್ಳುವಂತೆ ಮಾಡಿಕೊಳ್ಳಬೇಕೆಂದು ಶಿಫಾರಸು ಮಾಡುತ್ತಾರೆ. ವಾರ್ನೀಸು ಮಾಡದ ಹಿತ್ತಾಳೆಯು ಅದನ್ನು ಮೆರುಗುಗೊಳಿಸದೇ ಹೋದರೂ ಶಿಥಿಲಗೊಂಡರೂ ಹಾಳಾದ ವಾರ್ನೀಸು ಇರುವ ಹಿತ್ತಾಳೆಗಿಂತ ಹೆಚ್ಚು ಆಕರ್ಷಕವಾಗಿರುತ್ತದೆ. ಆಗತಾನೆ ಮೆರುಗುಗೊಳಿಸಿದ ಹಿತ್ತಾಳೆಯು ಮೇಲ್ನೋಟಕ್ಕೆ ಚಿನ್ನ/ಸ್ವರ್ಣವನ್ನು ಹೋಲುವಂತೆ ಕಂಡರೂ, ಮೂಲವಸ್ತುಗಳ ಸಂಪರ್ಕಕ್ಕೆ ಬಂದಂತೆ ಕೆಲವೇ ದಿನಗಳಲ್ಲಿ ದಟ್ಟ ಕೆಂಬಣ್ಣವನ್ನು ಹೊಂದುತ್ತಾ ಬರುತ್ತದೆ. ಸಾಂಪ್ರದಾಯಿಕ ಮೆರುಗಿನ ವಸ್ತುವೆಂದರೆ ಬ್ರಾಸ್ಸೋ.

ಇತರ : ಹಿತ್ತಾಳೆಯನ್ನು 1930ರ ದಶಕಕ್ಕೂ ಹಿಂದಿನ ಅನೇಕ ಪ್ರಾಚೀನ ಪಂಖಗಳಲ್ಲಿ ಪಂಖದ ದಳಗಳನ್ನು, ಪಂಖದ ಅಂಕಣಗಳು ಹಾಗೂ ಮೋಟಾರ್‌ ಬೇರಿಂಗ್‌ಗಳನ್ನು ತಯಾರಿಸಲು ಬಳಸಲಾಗುತ್ತಿತ್ತು. ಹಿತ್ತಾಳೆಯನ್ನು ಕ್ರಯೋಜೆನಿಕ್‌ ವ್ಯವಸ್ಥೆಗಳಲ್ಲಿ ಕೂಡಾ ಜೋಡಿಕೆಗಳ ರೂಪದಲ್ಲಿ ಬಳಸಬಹುದಾಗಿದೆ. ಹಿತ್ತಾಳೆಯು ಕಡಿಮೆ ಮಟ್ಟದ ಪೈಸ್ಟೆ ಝಲ್ಲರಿಗಳನ್ನು ತಯಾರಿಸಲು ಬಳಸಲಾಗುತ್ತದೆ.

ಋತು ಆಧಾರಿತ ಬಿರುಕುಬಿಡುವಿಕೆ
ಗುಣಲಕ್ಷಣಗಳು
ಹಿಂದಿನ ತಾಮ್ರ ಸತು/ಸತುವು ಮಿಶ್ರಲೋಹಗಳು
ಉಪಯೋಗಗಳು